ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ อาศัยอำนาจตามความในข้อ ๗ และข้อ ๒๐แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมและข้อ ๑๓ (๓) ข้อ ๑๓ ทวิ ข้อ ๑๓ ตรี ข้อ ๑๔และข้อ ๑๕ แห่งประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗และที่แก้ไขเพิ่มเติมเจ้าพนักงานออกประกาศไว้ ดังต่อไปนี้ข้อ ๑ ให้ยกเลิกประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ ลงวันที่ ๒๕ มิถุนายน ๒๕๕๖ข้อ ๒ ในประกาศนี้สินทรัพย์ตามงบดุล หมายความว่าสินทรัพย์ที่ปรากฏในงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุดผู้ลงทุน[๑] หมายความว่า(๑)กองทุนบำเหน็จบำนาญข้าราชการ(๒)กองทุนประกันสังคม(๓)กองทุนสำรองเลี้ยงชีพ(๔)กองทุนรวม (ไม่รวมกองทุนส่วนบุคคล)(๕)บริษัทหลักทรัพย์ (เฉพาะการลงทุนเพื่อตนเองหรือเพื่อผู้ลงทุนรายอื่นตามประกาศนี้)(๖)บริษัทประกันชีวิตและบริษัทประกันวินาศภัย(๗)สถาบันการเงินที่มีกฎหมายเฉพาะจัดตั้ง(๘)นิติบุคคลที่จดทะเบียนตามกฎหมายไทยที่มีสินทรัพย์ตามงบดุลตั้งแต่ ๕,๐๐๐ ล้านบาท(๙)บริษัทจดทะเบียนในตลาดหลักทรัพย์แห่งประเทศไทย(๑๐)ผู้ประกอบธุรกิจสัญญาซื้อขายล่วงหน้า ตามพระราชบัญญัติสัญญาซื้อขายล่วงหน้าพุทธศักราช ๒๕๔๖ และที่แก้ไขเพิ่มเติม(๑๑)นิติบุคคลที่จดทะเบียนตามกฎหมายไทยหรือบุคคลธรรมดาที่มีถิ่นที่อยู่ในประเทศไทยที่มีเงินลงทุนในตราสารหรืออนุพันธ์หรือเงินฝาก ตั้งแต่ ๑๐๐ ล้านบาทขึ้นไปตัวแทนการลงทุน หมายความว่าตัวแทนการลงทุนในประเทศที่ผู้ลงทุนมอบหมายให้เป็นตัวแทนการลงทุนหรือจัดการกองทุนส่วนบุคคลและมีลักษณะใดลักษณะหนึ่ง ดังนี้(๑) บริษัทหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม ที่สามารถให้บริการซื้อขายหลักทรัพย์ได้ทุกประเภท(๒) บริษัทหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติม ที่สามารถให้บริการจัดการกองทุนส่วนบุคคล(๓) นิติบุคคลรับอนุญาต(๔) บริษัทหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติมที่สามารถให้บริการซื้อขายหลักทรัพย์ประเภทตราสารหนี้และศุกูก(๕) บริษัทหลักทรัพย์ตามพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติมที่สามารถให้บริการซื้อขายหลักทรัพย์ประเภทหน่วยลงทุน ใบทรัสต์ของทรัสต์ที่มีลักษณะทำนองเดียวกับกองทุนรวมหรือหลักทรัพย์อื่นที่คณะกรรมการกำกับหลักทรัพย์และตลาดหลักทรัพย์กำหนดให้เป็นหลักทรัพย์ที่มีลักษณะการลงทุนทำนองเดียวกับหน่วยลงทุนทั้งนี้ ตัวแทนการลงทุนตาม (๔) และ (๕)ให้สามารถเป็นตัวแทนการลงทุนเฉพาะสำหรับตราสารในต่างประเทศที่ออกและจำหน่ายในประเทศหรือออกในต่างประเทศและจำหน่ายในประเทศ เท่านั้นบัญชีเพื่อการลงทุนหมายความว่าบัญชีเงินฝากเงินตราต่างประเทศเพื่อวัตถุประสงค์เฉพาะการลงทุนหรือการทำธุรกรรมทุกประเภทที่กำหนดไว้ในประกาศฉบับนี้ที่ผู้ลงทุนเปิดไว้กับนิติบุคคลรับอนุญาตและในต่างประเทศบัญชีเพื่อลูกค้าของตัวแทนการลงทุน หมายความว่าบัญชีเงินฝากเงินตราต่างประเทศเพื่อวัตถุประสงค์เฉพาะการลงทุนหรือการทำธุรกรรมทุกประเภทที่กำหนดไว้ในประกาศฉบับนี้แทนผู้ลงทุนที่ตัวแทนการลงทุนเปิดไว้กับนิติบุคคลรับอนุญาตและในต่างประเทศตราสาร หมายความว่า(๑) หลักทรัพย์ตามพระราชบัญญัติควบคุมการแลกเปลี่ยนเงิน พุทธศักราช๒๔๘๕ และที่แก้ไขเพิ่มเติม(๒)ค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติม เฉพาะตั๋วแลกเงิน หรือตั๋วสัญญาใช้เงิน(๓) ตราสารตามมาตรา ๔ แห่งพระราชบัญญัติหลักทรัพย์และตลาดหลักทรัพย์พุทธศักราช ๒๕๓๕ และที่แก้ไขเพิ่มเติมที่มิใช่หลักทรัพย์หรือค่าแลกเปลี่ยนเงินตราต่างประเทศตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมตราสารในต่างประเทศ หมายความว่า(๑) ตราสารสกุลเงินตราต่างประเทศที่รัฐบาลไทย หรือนิติบุคคลไทยออกและจำหน่ายในต่างประเทศหรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์(๒) ตราสารสกุลเงินตราต่างประเทศที่รัฐบาลต่างประเทศ องค์การระหว่างประเทศหรือนิติบุคคลในต่างประเทศ ออกและจำหน่ายในต่างประเทศหรือออกในต่างประเทศและจำหน่ายในประเทศตามที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์(๓) ตราสารหนี้สกุลเงินตราต่างประเทศที่รัฐบาลไทยนิติบุคคลไทยที่ไม่ใช่นิติบุคคลรับอนุญาตรัฐบาลต่างประเทศ องค์การระหว่างประเทศหรือนิติบุคคลในต่างประเทศ ออกและจำหน่ายในประเทศตามที่ได้รับอนุญาตจากเจ้าพนักงาน(๔)ตราสารหนี้สกุลเงินตราต่างประเทศที่นิติบุคคลรับอนุญาตออกและจำหน่ายในประเทศข้อ๓[๒]เจ้าพนักงานอนุญาตให้ผู้ลงทุนตามนิยามผู้ลงทุน (๑) ถึง (๑๐) ในข้อ ๒ซื้อหรือแลกเปลี่ยนเงินตราต่างประเทศกับนิติบุคคลรับอนุญาตหรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ๒๓ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม หรือบัญชีเพื่อการลงทุนเพื่อวัตถุประสงค์ดังต่อไปนี้ได้โดยไม่จำกัดจำนวน(๑)ชำระเงินลงทุนในตราสารในต่างประเทศให้แก่บุคคลที่มีถิ่นที่อยู่นอกประเทศนิติบุคคลรับอนุญาต ผู้ลงทุนรายอื่น หรือผู้ออกตราสารในต่างประเทศทั้งนี้การชำระเงินลงทุนข้างต้นให้รวมถึงการชำระเงินตามอนุพันธ์ตาม (๒)ที่อ้างอิงตราสารในต่างประเทศในกรณีที่มีการรับมอบตราสารในต่างประเทศในวันที่รับมอบด้วย(๒)ชำระเงินลงทุนในอนุพันธ์ให้แก่บุคคลที่มีถิ่นที่อยู่นอกประเทศ หรือนิติบุคคลรับอนุญาตที่เป็นคู่สัญญาตามลักษณะอนุพันธ์ ดังนี้(ก)เป็นอนุพันธ์ที่ซื้อขายในตลาดในต่างประเทศหรือทำกับบุคคลที่มีถิ่นที่อยู่นอกประเทศและมีลักษณะดังนี้๑.อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนที่เกี่ยวกับเงินบาท และ๒.มีการตกลงจำนวนเงินตามสัญญาเป็นเงินตราต่างประเทศ(ข)เป็นอนุพันธ์ที่ทำกับนิติบุคคลรับอนุญาตที่อ้างอิงตัวแปรต่างประเทศทั้งนี้กรณีเป็นอนุพันธ์ที่อ้างอิงตัวแปรต่างประเทศที่ไม่ใช่อัตราแลกเปลี่ยนที่เกี่ยวกับเงินบาทหรือไม่ใช่ดัชนีทางการเงินที่คำนวณโดยใช้อัตราแลกเปลี่ยนที่เกี่ยวกับเงินบาทจะต้องมีการตกลงจำนวนเงินตามสัญญาเป็นเงินตราต่างประเทศการทำอนุพันธ์ตาม(ข)ไม่รวมถึงอนุพันธ์ที่อ้างอิงอัตราแลกเปลี่ยนที่เป็นการทำเพื่อป้องกันความเสี่ยงอัตราแลกเปลี่ยนอื่นนอกจากการลงทุนในตราสารในต่างประเทศหรือนอกจากการฝากเงินในบัญชีเพื่อการลงทุนกรณีที่เป็นอนุพันธ์ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนให้ปฏิบัติตามข้อ ๘ ด้วยทั้งนี้ให้ถือปฏิบัติตามประกาศธนาคารแห่งประเทศไทยที่เกี่ยวกับการอนุญาตให้ธนาคารพาณิชย์ทำธุรกรรมอนุพันธ์ที่อ้างอิงตัวแปรด้านตลาดและธุรกรรม Credit Derivativesรวมทั้งหนังสือเวียนของเจ้าพนักงานที่เกี่ยวกับการทำธุรกรรมข้างต้นในส่วนที่เกี่ยวข้องกับผู้ลงทุนด้วยในกรณีที่ผู้ลงทุนประสงค์จะชำระเงินลงทุนในอนุพันธ์กรณีอื่นนอกจากที่กำหนดไว้ใน(๒) ให้ผู้ลงทุนยื่นขออนุญาตต่อเจ้าพนักงานก่อน(๓)ชำระเงินตามธุรกรรมยืมหรือให้ยืมตราสารในต่างประเทศ (Securities Borrowing and Lending)ให้แก่บุคคลที่มีถิ่นที่อยู่นอกประเทศ นิติบุคคลรับอนุญาตหรือผู้ลงทุนรายอื่นที่ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ตามกฎหมายว่าด้วยหลักทรัพย์และตลาดหลักทรัพย์โดยตกลงจำนวนเงินตามสัญญาเป็นเงินตราต่างประเทศ(๔)ชำระเงินตามธุรกรรมขายหรือซื้อตราสารในต่างประเทศโดยมีสัญญาซื้อคืนหรือขายคืนตามลำดับ(Repo หรือ Reverse Repo)ให้แก่บุคคลที่มีถิ่นที่อยู่นอกประเทศ นิติบุคคลรับอนุญาตหรือผู้ลงทุนรายอื่นโดยตกลงจำนวนเงินตามสัญญาเป็นเงินตราต่างประเทศ(๕)ชำระรายจ่ายหรือผลขาดทุนที่เกิดจากการลงทุนหรือทำธุรกรรมตาม (๑) ถึง (๔)ในกรณีที่ตัวแทนการลงทุนซื้อหรือแลกเปลี่ยนเงินตราต่างประเทศตามวรรคหนึ่งแทนผู้ลงทุนให้สามารถหักกลบรายการชำระหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ซื้อหรือแลกเปลี่ยนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนดข้อ๓/๑[๓]เจ้าพนักงานอนุญาตให้ผู้ลงทุนตามนิยามผู้ลงทุน (๑๑) ในข้อ ๒ซื้อหรือแลกเปลี่ยนเงินตราต่างประเทศกับนิติบุคคลรับอนุญาตหรือถอนเงินตราต่างประเทศจากบัญชีแหล่งต่างประเทศหรือบัญชีแหล่งในประเทศแบบไม่มีภาระผูกพันตามข้อ๒๓ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม หรือบัญชีเพื่อการลงทุนเพื่อวัตถุประสงค์ดังต่อไปนี้ได้(๑)กรณีลงทุนโดยไม่ผ่านตัวแทนการลงทุน ให้ซื้อ แลกเปลี่ยนหรือถอนเงินตราต่างประเทศเพื่อชำระเงินลงทุนตามที่กำหนดในข้อ ๓ (๑) และ (๒)และเพื่อชำระรายจ่ายหรือผลขาดทุนที่เกิดจากการลงทุนดังกล่าวได้เป็นจำนวนรวมกันไม่เกินปีละ๕ ล้านดอลลาร์สหรัฐอเมริกาหรือเทียบเท่าตามอัตราตลาดต่อรายโดยจะต้องเป็นการชำระเงินลงทุนในตราสารในต่างประเทศตามข้อ ๓ (๑)ที่ออกหรือจำหน่ายในประเทศสมาชิกอาเซียนหรือในประเทศที่มีหน่วยงานกำกับดูแลเป็นสมาชิกของ International Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU) หรือชำระเงินลงทุนในอนุพันธ์ตามข้อ ๓ (๒)ที่ซื้อขายในตลาดในประเทศดังกล่าวหรือทำกับบุคคลในประเทศดังกล่าว และจะต้องชำระเงินไปยังประเทศดังกล่าวด้วยทั้งนี้ในกรณีที่ผู้ลงทุนถอนเงินตราต่างประเทศจากบัญชีเพื่อการลงทุนไปชำระเงินลงทุนหรือชำระรายจ่ายหรือผลขาดทุนที่เกิดจากการลงทุนตามวรรคก่อนให้ทำได้โดยไม่นับรวมเป็นวงเงินตามวรรคก่อน(๒)กรณีลงทุนผ่านตัวแทนการลงทุน ให้ซื้อ แลกเปลี่ยนหรือถอนเงินตราต่างประเทศเพื่อชำระเงินตามวัตถุประสงค์ที่กำหนดในข้อ ๓ได้โดยมียอดคงค้างการลงทุนตามราคาทุน ณขณะใดขณะหนึ่งไม่เกินวงเงินที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์ ทั้งนี้ กรณีชำระเงินลงทุนตามข้อ ๓ (๒)(ก) ที่ทำกับบุคคลที่มีถิ่นที่อยู่นอกประเทศ หรือกรณีชำระเงินลงทุนตามข้อ ๓ (๒)(ข) ที่อ้างอิงตัวแปรต่างประเทศอื่นที่ไม่ใช่อัตราแลกเปลี่ยนหรืออ้างอิงอัตราแลกเปลี่ยนที่ไม่ใช่เป็นการทำเพื่อป้องกันความเสี่ยงอัตราแลกเปลี่ยนหรือกรณีชำระเงินตามธุรกรรมตามข้อ ๓ (๓) และข้อ ๓ (๔)ให้ทำได้เฉพาะกรณีที่ลงทุนผ่านตัวแทนการลงทุนซึ่งเป็นบริษัทจัดการที่เป็นผู้จัดการกองทุนส่วนบุคคลเท่านั้นในการซื้อแลกเปลี่ยน หรือถอนเงินตราต่างประเทศตามวรรคหนึ่งให้ฝากเข้าบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนทั้งนี้ในกรณีที่ตัวแทนการลงทุนซื้อหรือแลกเปลี่ยนเงินตราต่างประเทศตามวรรคหนึ่งแทนผู้ลงทุนให้สามารถหักกลบรายการชำระหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ซื้อหรือแลกเปลี่ยนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนดข้อ๔[๔] เมื่อผู้ลงทุนหรือตัวแทนการลงทุนขอซื้อแลกเปลี่ยน หรือถอนเงินตราต่างประเทศตามข้อ ๓ และข้อ ๓/๑นิติบุคคลรับอนุญาตต้องเรียกให้ผู้ลงทุนหรือตัวแทนการลงทุนยื่นเอกสารหลักฐานดังนี้(๑)ในกรณีที่เป็นผู้ลงทุนตามนิยามผู้ลงทุน (๑) ถึง (๑๐) ในข้อ ๒ให้เรียกเอกสารหลักฐานดังนี้(ก) ในกรณีที่เป็นผู้ลงทุนตามนิยามผู้ลงทุน (๒) ถึง (๗) และ(๑๐) ในข้อ ๒ ให้เรียกหลักฐานที่ออกโดยหน่วยงานที่กำกับดูแลผู้ลงทุน หรือในกรณีที่เป็นผู้ลงทุน(๑) (๘) และ (๙) ในข้อ ๒ให้เรียกหลักฐานที่ออกโดยคณะกรรมการหรือผู้มีอำนาจบริหารของผู้ลงทุนซึ่งหลักฐานดังกล่าวต้องแสดงการอนุญาตให้ผู้ลงทุนลงทุนในตราสารในต่างประเทศหรืออนุพันธ์ โดยระบุวงเงินลงทุน(ข)ในกรณีที่เป็นผู้ลงทุนตามนิยามผู้ลงทุน (๘) ในข้อ ๒ให้เรียกงบการเงินที่ผ่านการตรวจสอบและรับรองจากผู้สอบบัญชีรับอนุญาตปีล่าสุด(ค)ในกรณีที่เป็นผู้ลงทุนตามนิยามผู้ลงทุน (๑) (๒) (๖) และ (๗) ในข้อ ๒ที่มีการลงทุนในตราสารในต่างประเทศ และอนุพันธ์จำนวนตั้งแต่ ๑๐ล้านดอลลาร์สหรัฐอเมริกาหรือเทียบเท่าตามอัตราตลาดต่อปีและในกรณีที่เป็นผู้ลงทุนตามนิยามผู้ลงทุน (๘) และ (๙) ในข้อ ๒ ให้เรียกแบบรับทราบการแจ้งความประสงค์การลงทุนในตราสารในต่างประเทศและอนุพันธ์ที่ออกให้โดยเจ้าพนักงาน(ง)กรณีผู้ลงทุนเป็นผู้ขอซื้อ แลกเปลี่ยน หรือถอนเงินตราต่างประเทศ ให้เรียกหนังสือรับรองของผู้ลงทุนซึ่งรับรองว่าการซื้อ แลกเปลี่ยนหรือถอนเงินตราต่างประเทศดังกล่าวจะทำให้ผู้ลงทุนมียอดคงค้างการลงทุนในตราสารในต่างประเทศและอนุพันธ์ไม่เกินวงเงินที่กำหนดโดยหน่วยงานที่กำกับดูแลผู้ลงทุนหรือคณะกรรมการหรือผู้มีอำนาจบริหารของผู้ลงทุน(จ)กรณีตัวแทนการลงทุนเป็นผู้ขอซื้อ แลกเปลี่ยนหรือถอนเงินตราต่างประเทศให้เรียกหนังสือรับรองของตัวแทนการลงทุนซึ่งรับรองว่าการซื้อ แลกเปลี่ยนหรือถอนเงินตราต่างประเทศดังกล่าวเป็นไปเพื่อการลงทุนในตราสารในต่างประเทศและอนุพันธ์แทนผู้ลงทุน ภายใต้วงเงินลงทุนที่กำหนดโดยหน่วยงานที่กำกับดูแลผู้ลงทุนหรือคณะกรรมการหรือผู้มีอำนาจบริหารของผู้ลงทุน(๒)ในกรณีที่เป็นผู้ลงทุนตามนิยามผู้ลงทุน (๑๑) ในข้อ ๒ ให้เรียกเอกสารหลักฐานดังนี้(ก)กรณีผู้ลงทุนเป็นผู้ขอซื้อ แลกเปลี่ยน หรือถอนเงินตราต่างประเทศในกรณีลงทุนโดยไม่ผ่านตัวแทนการลงทุนให้เรียกหลักฐานที่แสดงว่าผู้ลงทุนมีเงินลงทุนในตราสารหรืออนุพันธ์หรือเงินฝากตามที่กำหนดซึ่งออกไว้ไม่เกิน ๑ เดือนแบบรับทราบการแจ้งความประสงค์การลงทุนในตราสารในต่างประเทศและอนุพันธ์ที่ออกให้โดยเจ้าพนักงาน และแบบแสดงการรับทราบหลักเกณฑ์และความเสี่ยงในการส่งเงินตราต่างประเทศออกไปลงทุนในตราสารในต่างประเทศและอนุพันธ์ ตามที่เจ้าพนักงานกำหนด(ข)กรณีผู้ลงทุนเป็นผู้ขอซื้อ แลกเปลี่ยน หรือถอนเงินตราต่างประเทศในกรณีลงทุนผ่านตัวแทนการลงทุนให้เรียกหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์และหนังสือรับรองของผู้ลงทุน ซึ่งรับรองว่าการซื้อแลกเปลี่ยนหรือถอนเงินตราต่างประเทศดังกล่าวจะทำให้ผู้ลงทุนมียอดคงค้างการลงทุนในตราสารในต่างประเทศและอนุพันธ์ ทุกประเภทรวมทั้งสิ้นไม่เกินวงเงินลงทุนที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์(ค)กรณีตัวแทนการลงทุนเป็นผู้ขอซื้อ แลกเปลี่ยนหรือถอนเงินตราต่างประเทศให้เรียกหลักฐานที่แสดงว่าผู้ลงทุนได้รับจัดสรรวงเงินลงทุนจากสำนักงานคณะกรรมการกำกับหลักทรัพย์และตลาดหลักทรัพย์และหนังสือรับรองของตัวแทนการลงทุน ซึ่งรับรองว่าการซื้อ แลกเปลี่ยนหรือถอนเงินตราต่างประเทศดังกล่าวเป็นไปเพื่อการลงทุนในตราสารในต่างประเทศและอนุพันธ์แทนผู้ลงทุนภายใต้วงเงินลงทุนที่ผู้ลงทุนได้รับจัดสรรจากสำนักงานคณะกรรมการกำกับหลักทรัพย์และตลาดหลักทรัพย์อนึ่งเจ้าพนักงานอาจพิจารณาไม่ออกแบบรับทราบการแจ้งความประสงค์การลงทุนในตราสารในต่างประเทศและอนุพันธ์ในกรณีที่มีการตรวจพบว่าผู้ลงทุนไม่ปฏิบัติตามหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ตามประกาศฉบับนี้ และที่แก้ไขเพิ่มเติมนิติบุคคลรับอนุญาตอาจเรียกหนังสือรับรองตาม(๑) (ง) หรือ (จ) และ (๒) (ข) หรือ (ค) เป็นรายครั้งหรือรายปีก็ได้โดยนิติบุคคลรับอนุญาตต้องดูแลให้หนังสือรับรองดังกล่าวครอบคลุมการรับรองสำหรับการซื้อแลกเปลี่ยน หรือถอนเงินตราต่างประเทศสำหรับปีดังกล่าวด้วยเมื่อนิติบุคคลรับอนุญาตตรวจสอบและพอใจว่าเป็นเอกสารที่แท้จริงและถูกต้องให้ขายแลกเปลี่ยนหรือถอนเงินตราต่างประเทศได้ตามเอกสารหลักฐานและให้เก็บรักษาเอกสารหลักฐานไว้ไม่น้อยกว่า ๕ ปี เพื่อให้เจ้าพนักงานตรวจสอบข้อ ๕เจ้าพนักงานอนุญาตให้มีการเปิดบัญชีเงินฝากเงินตราต่างประเทศเพื่อดำเนินการเกี่ยวกับการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้โดยเปิดแยกจากบัญชีเงินฝากเงินตราต่างประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม และให้ผู้ลงทุน นิติบุคคลรับอนุญาต และตัวแทนการลงทุนถือปฏิบัติตามเงื่อนไข ดังนี้(๑)[๕]เจ้าพนักงานอนุญาตให้ผู้ลงทุนเปิดบัญชีเพื่อการลงทุนได้ ทั้งนี้ กรณีที่เป็นผู้ลงทุนตามนิยามผู้ลงทุน (๑๑) ในข้อ ๒ ให้เปิดบัญชีเพื่อการลงทุนได้เฉพาะในประเทศสมาชิกอาเซียนหรือในประเทศที่มีหน่วยงานกำกับดูแลเป็นสมาชิกของInternational Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU)(๒) ในการชำระเงินหรือรับชำระเงินแทนผู้ลงทุนเจ้าพนักงานอนุญาตให้ตัวแทนการลงทุนเปิดบัญชีเพื่อลูกค้าของตัวแทนการลงทุนได้(๓)[๖]เจ้าพนักงานอนุญาตให้ผู้ลงทุนซื้อ แลกเปลี่ยน หรือถอนเงินตราต่างประเทศจากบัญชีแหล่งต่างประเทศบัญชีแหล่งในประเทศแบบไม่มีภาระผูกพันตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติม เพื่อฝากเข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนได้โดยให้นิติบุคคลรับอนุญาตปฏิบัติตามข้อ ๔ทั้งนี้ในกรณีผู้ลงทุนตามนิยามผู้ลงทุน (๑๑) ในข้อ ๒ ซื้อ แลกเปลี่ยนหรือถอนเงินตราต่างประเทศ เพื่อฝากเข้าบัญชีเพื่อการลงทุนของตนเองตามวรรคก่อนให้นับจำนวนเงินดังกล่าวรวมเป็นจำนวนเงินที่ผู้ลงทุนซื้อ แลกเปลี่ยนหรือถอนเงินตราต่างประเทศ เพื่อการลงทุนตามข้อ ๓/๑ (๑) ด้วย(๔)ให้ผู้ลงทุนฝากเงินตราต่างประเทศที่ซื้อหรือแลกเปลี่ยนเพื่อรอลงทุนในตราสารในต่างประเทศหรืออนุพันธ์เข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนเท่านั้น(๕)หากผู้ลงทุนประสงค์จะฝากเงินตราต่างประเทศที่ได้รับจากการลงทุนทุกประเภทที่กำหนดไว้ในประกาศฉบับนี้ซึ่งจะนำไปลงทุนต่อในตราสารในต่างประเทศหรืออนุพันธ์ ให้ฝากเข้าบัญชีเพื่อการลงทุนของตนเองหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนเท่านั้น(๖) ผู้ลงทุนสามารถถอนเงินจากบัญชีเพื่อการลงทุนได้เฉพาะกรณีดังต่อไปนี้(ก) ชำระเงินลงทุนทุกประเภทที่กำหนดไว้ในประกาศฉบับนี้(ข) ฝากเข้าบัญชีเพื่อการลงทุนของตนเองบัญชีอื่นหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตน(ค) ฝากเข้าบัญชีแหล่งในประเทศตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมของตนเองโดยต้องถือปฏิบัติตามเงื่อนไขของบัญชีดังกล่าวตามที่กำหนดในประกาศเจ้าพนักงานควบคุมการแลกเปลี่ยนเงินและหนังสือเวียนที่เกี่ยวกับบัญชีเงินฝากเงินตราต่างประเทศให้ถูกต้องครบถ้วนด้วย(ง) ขายรับบาท(จ) แลกเปลี่ยนเป็นเงินตราต่างประเทศสกุลอื่นกับนิติบุคคลรับอนุญาตหรือบุคคลที่มีถิ่นที่อยู่นอกประเทศเพื่อดำเนินการตาม (ก) (ข) (ค) หรือ (ง)ทั้งนี้ การฝากเข้าบัญชีเพื่อการลงทุนอาจฝากเข้าบัญชีเดิมก็ได้(๗)ตัวแทนการลงทุนสามารถถอนเงินจากบัญชีเพื่อลูกค้าของตัวแทนการลงทุนได้เฉพาะกรณีดังต่อไปนี้(ก) ชำระเงินลงทุนทุกประเภทที่กำหนดไว้ในประกาศฉบับนี้แทนผู้ลงทุนโดยให้นิติบุคคลรับอนุญาตถือปฏิบัติตามข้อ ๔(ข)ฝากเข้าบัญชีเพื่อลูกค้าของตัวแทนการลงทุนของตนเองบัญชีอื่นหรือบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนรายอื่นในกรณีที่ผู้ลงทุนประสงค์จะลงทุนผ่านตัวแทนการลงทุนรายอื่นนั้น(ค) ฝากเข้าบัญชีเพื่อการลงทุนของผู้ลงทุนหรือบัญชีแหล่งในประเทศตามข้อ ๒๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมของผู้ลงทุนโดยต้องถือปฏิบัติตามเงื่อนไขของบัญชีดังกล่าวตามที่กำหนดในประกาศเจ้าพนักงานควบคุมการแลกเปลี่ยนเงินและหนังสือเวียนที่เกี่ยวกับบัญชีเงินฝากเงินตราต่างประเทศให้ถูกต้องครบถ้วนด้วย(ง) ขายรับบาท(จ) แลกเปลี่ยนเป็นเงินตราต่างประเทศสกุลอื่นกับนิติบุคคลรับอนุญาตหรือบุคคลที่มีถิ่นที่อยู่นอกประเทศเพื่อดำเนินการตาม (ก) (ข) (ค) หรือ (ง)ทั้งนี้การฝากเข้าบัญชีเพื่อลูกค้าของตัวแทนการลงทุนอาจฝากเข้าบัญชีเดิมก็ได้ในการถอนเงินตราต่างประเทศเพื่อวัตถุประสงค์ตาม (ก) หรือ (ข)ให้ตัวแทนการลงทุนสามารถหักกลบรายการชำระเงินหรือรับชำระเงินที่เกี่ยวกับการลงทุนในตราสารในต่างประเทศและอนุพันธ์ของผู้ลงทุนกับลูกค้ารายอื่นและให้ถอนเงินตราต่างประเทศเพื่อชำระเงินหรือรับชำระเงินกับคู่ค้าในต่างประเทศตามยอดสุทธิจากการหักกลบเท่านั้นโดยให้เป็นไปตามหลักเกณฑ์และวิธีการที่เจ้าพนักงานกำหนด(๘) บัญชีเพื่อการลงทุนหรือบัญชีเพื่อลูกค้าของตัวแทนการลงทุนที่เปิดในต่างประเทศจะต้องไม่เป็นบัญชีเงินฝากที่มีอนุพันธ์ที่มีอัตราแลกเปลี่ยนเกี่ยวกับเงินบาทแฝงข้อ ๖ให้ผู้ลงทุนขายตราสารในต่างประเทศที่ลงทุนไว้ให้แก่บุคคลที่มีถิ่นที่อยู่นอกประเทศนิติบุคคลรับอนุญาตหรือผู้ลงทุนรายอื่นเท่านั้นข้อ๗ให้ผู้ลงทุนชำระเงินหรือรับชำระเงินในการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้เป็นเงินตราต่างประเทศเท่านั้นยกเว้นกรณีการชำระเงินหรือรับชำระเงินลงทุนในอนุพันธ์ที่ทำกับนิติบุคคลรับอนุญาตโดยเป็นอนุพันธ์ที่มีลักษณะดังต่อไปนี้ให้ชำระเป็นเงินบาทหรือเงินตราต่างประเทศก็ได้(๑)อนุพันธ์ที่อ้างอิงอัตราดอกเบี้ย(๒)สัญญาซื้อขายล่วงหน้าที่มีทองคำเป็นสินค้า(๓)อนุพันธ์ในรูปของสัญญา Plain Vanilla Swapที่อ้างอิงราคาตราสารหนี้ ราคาตราสารทุนราคาสินค้าโภคภัณฑ์หรือดัชนีทางการเงินที่ไม่ได้เกิดจากการคำนวณโดยใช้อัตราแลกเปลี่ยน[๗]ในกรณีที่ผู้ลงทุนได้รับเงินตราต่างประเทศจากการลงทุนหรือการทำธุรกรรมทุกประเภทตามที่กำหนดไว้ในประกาศฉบับนี้ให้ถือปฏิบัติดังนี้(๑) หากผู้ลงทุนประสงค์จะนำเงินตราต่างประเทศดังกล่าวไปลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนสามารถดำเนินการได้ โดยไม่ต้องปฏิบัติตามข้อ ๒๐ แห่งกฎกระทรวง ฉบับที่ ๑๓(พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และที่แก้ไขเพิ่มเติม(๒) หากผู้ลงทุนไม่ประสงค์จะลงทุนหรือทำธุรกรรมทุกประเภทตามที่กำหนดไว้ในประกาศฉบับนี้ต่อผู้ลงทุนต้องปฏิบัติตามข้อ ๒๐ แห่งกฎกระทรวงข้างต้นในกรณีที่ผู้ลงทุนประสงค์จะฝากเงินตราต่างประเทศที่ได้รับมาตามวรรคสองให้ฝากไว้ในบัญชีเพื่อการลงทุนที่เปิดไว้กับนิติบุคคลรับอนุญาตและให้นิติบุคคลรับอนุญาตถือปฏิบัติเช่นเดียวกับกรณีลงทุนหรือทำธุรกรรมต่อข้อ ๘ในกรณีที่ผู้ลงทุนทำอนุพันธ์ตามข้อ ๓ (๒) (ข)ที่อ้างอิงอัตราแลกเปลี่ยนที่เกี่ยวกับเงินบาทหรือดัชนีทางการเงินที่เกิดจากการคำนวณโดยใช้อัตราแลกเปลี่ยนที่เกี่ยวกับเงินบาทตามประกาศฉบับนี้จะต้องเป็นการทำเพื่อป้องกันความเสี่ยงอัตราแลกเปลี่ยนในการลงทุนในตราสารในต่างประเทศหรือในการฝากเงินในบัญชีเพื่อการลงทุน และให้ผู้ลงทุนถือปฏิบัติ ดังนี้(๑) ไม่ทำอนุพันธ์เพื่อการเก็งกำไรจากอัตราแลกเปลี่ยน(๒) ทำอนุพันธ์เพื่อป้องกันความเสี่ยงอัตราแลกเปลี่ยนจากการลงทุน ดังนี้(ก) กรณีซื้อเงินตราต่างประเทศล่วงหน้าให้นิติบุคคลรับอนุญาตเรียกให้ผู้ลงทุนยื่นเอกสารหลักฐานตามข้อ ๔ในวันที่ทำอนุพันธ์โดยผู้ลงทุนสามารถซื้อเงินตราต่างประเทศล่วงหน้าเพื่อฝากเข้าบัญชีเพื่อการลงทุนได้ด้วย(ข) กรณีขายเงินตราต่างประเทศล่วงหน้า ให้ทำได้ไม่เกินมูลค่ารวมของเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อการลงทุนตามราคาทุนหรือตามราคาตลาดหรือเงินที่จะได้รับในวันครบกำหนดไถ่ถอนตราสารในต่างประเทศแล้วแต่จำนวนใดจะสูงกว่ากันโดยในวันที่ทำอนุพันธ์ให้นิติบุคคลรับอนุญาตเรียกให้ผู้ลงทุนยื่นเอกสารหลักฐานตามข้อ ๔และเอกสารหลักฐานที่เกี่ยวข้องตามแต่กรณีทั้งนี้ให้ผู้ลงทุนดูแลให้ยอดคงค้างอนุพันธ์ดังกล่าวมีจำนวนไม่เกินมูลค่ารวมของเงินลงทุนตามที่กล่าวข้างต้นตลอดระยะเวลาตามอนุพันธ์ทั้งนี้ ให้ผู้ลงทุนสามารถทำอนุพันธ์ตามวรรคก่อนโดยมีสกุลเงินตราต่างประเทศตามอนุพันธ์ดังกล่าวไม่ตรงกับสกุลเงินตามเงินลงทุนในตราสารในต่างประเทศหรือเงินที่ได้ฝากไว้ในบัญชีเพื่อการลงทุนได้(๓) ต้องรับมอบหรือส่งมอบเงินตราต่างประเทศในวันครบกำหนดยกเว้นกรณีดังต่อไปนี้(ก) กรณีไม่ต่ออายุหรือยกเลิกอนุพันธ์กับนิติบุคคลรับอนุญาตที่เป็นคู่สัญญาเดิมให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ข) กรณีต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมให้หักกลบและรับ/จ่ายส่วนต่างเป็นเงินบาทหรือเงินตราต่างประเทศได้(ค) กรณีผู้ลงทุนประสงค์ที่จะรับมอบหรือส่งมอบเงินตราต่างประเทศตามอนุพันธ์ก่อนวันครบกำหนดชำระเงินตามอนุพันธ์ดังกล่าว(๔)กรณีที่ไม่ต่ออายุหรือยกเลิกอนุพันธ์กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อปิดฐานะของอนุพันธ์เดิมและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๕) กรณีต่ออายุอนุพันธ์กับนิติบุคคลรับอนุญาตที่ไม่ใช่คู่สัญญาเดิมให้นิติบุคคลรับอนุญาตที่เป็นคู่สัญญาเดิมหรือเป็นคู่สัญญาใหม่ขายหรือแลกเปลี่ยนเงินตราต่างประเทศเพื่อชำระตามธุรกรรมอนุพันธ์ที่เกี่ยวข้องและโอนหรือรับโอนเงินตราต่างประเทศตามกรณีดังกล่าวหรือหักกลบและรับ/จ่ายส่วนต่างเป็นเงินบาทหรือเงินตราต่างประเทศได้(๖)ในกรณีต่ออายุอนุพันธ์กับนิติบุคคลรับอนุญาตที่เป็นคู่สัญญาเดิมหรือไม่ใช่คู่สัญญาเดิมให้นิติบุคคลรับอนุญาตเรียกให้ผู้ลงทุนยื่นเอกสารหลักฐานที่เกี่ยวข้องด้วย(๗) ให้นิติบุคคลรับอนุญาตตรวจสอบการไม่ต่ออายุ ยกเลิกหรือต่ออายุอนุพันธ์จนเป็นที่พอใจด้วยว่าผู้ลงทุนมิได้มีเจตนาหลีกเลี่ยงหรือกระทำเพื่อเก็งกำไรในอัตราแลกเปลี่ยน(๘)ให้นิติบุคคลรับอนุญาตเก็บรักษาเอกสารหลักฐานที่เกี่ยวข้องทั้งหมดไว้ไม่น้อยกว่า ๕ปี เพื่อให้เจ้าพนักงานตรวจสอบเมื่อต้องการ(๙) ในกรณีที่นอกเหนือจาก (๑) ถึง (๕)ให้นิติบุคคลรับอนุญาตจัดให้ผู้ลงทุนยื่นขออนุญาตต่อเจ้าพนักงานก่อนโดยเจ้าพนักงานจะพิจารณาเป็นรายกรณีตามเหตุผลและความจำเป็นข้อ ๙ให้ผู้ลงทุนซื้อหรือขายเงินตราต่างประเทศแลกกับเงินบาทกับนิติบุคคลรับอนุญาตเท่านั้นและจะต้องมิใช่เพื่อเก็งกำไรจากอัตราแลกเปลี่ยนข้อ ๑๐ให้ผู้ลงทุนยื่นแบบการทำธุรกรรมเงินตราต่างประเทศตามข้อ ๔๔ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมด้วยข้อ ๑๑ผู้ลงทุนจะต้องจัดทำรายงานเกี่ยวกับการลงทุนทุกประเภทที่กำหนดไว้ในประกาศฉบับนี้และรายงานยอดคงค้างในบัญชีเพื่อการลงทุนและบัญชีเพื่อลูกค้าของตัวแทนการลงทุนที่เปิดโดยตัวแทนการลงทุนของตนตามแบบที่กำหนด เพื่อส่งให้แก่เจ้าพนักงานภายใน ๑๐ วันของเดือนถัดไปและต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า ๕ ปีเพื่อให้เจ้าพนักงานตรวจสอบข้อ ๑๒การลงทุนทุกประเภทที่กำหนดไว้ในประกาศฉบับนี้และการฝากเงินในบัญชีเพื่อการลงทุนจะต้องไม่ขัดต่อกฎหมายหรือกฎระเบียบที่กำกับดูแลผู้ลงทุนและกฎหมายหรือกฎระเบียบอื่น ๆ ในส่วนที่เกี่ยวข้องกับผู้ลงทุนด้วยรวมทั้งต้องได้รับอนุญาตจากหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนก่อนข้อ ๑๓ ให้นำความในข้อ๔ ถึง ๗ และ ๙ ถึง ๑๒ ในประกาศฉบับนี้มาบังคับใช้กับการทำธุรกรรมในข้อ ๓ (๓) หรือ(๔) โดยอนุโลมข้อ ๑๔[๘] ความในประกาศฉบับนี้มิให้ใช้บังคับกับกรณีตราสารในต่างประเทศตามนิยามตราสารในต่างประเทศ(๑) และ (๒) ในข้อ ๒ ที่มีอนุพันธ์ที่มีอัตราแลกเปลี่ยนที่เกี่ยวกับเงินบาทแฝงข้อ ๑๕[๙]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๔ มิถุนายน พ.ศ. ๒๕๕๘จันทวรรณ สุจริตกุลเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒)[๑๐]ข้อ๒ประกาศฉบับนี้ให้ใช้บังคับตั้งแต่วันที่ ๑๘ เมษายน ๒๕๕๙ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๑๑]ข้อ๘ประกาศฉบับนี้ให้ใช้บังคับตั้งแต่วันที่ ๒๐ กรกฎาคม ๒๕๕๙ปุณิกา/จัดทำ๒๙ เมษายน ๒๕๕๙กัญฑรัตน์/เพิ่มเติม๒๒ สิงหาคม ๒๕๕๙[๑] ข้อ ๒ นิยามคำว่า ผู้ลงทุน แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๒] ข้อ ๓แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๓] ข้อ ๓/๑เพิ่มโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๔] ข้อ ๔แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๕]ข้อ ๕ (๑)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๖] ข้อ ๕ (๓)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๗] ข้อ ๗ วรรคหนึ่ง แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๓)[๘] ข้อ ๑๔แก้ไขเพิ่มเติมโดยประกาศเจ้าพนักงานควบคุมแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในตราสารในต่างประเทศและอนุพันธ์ (ฉบับที่ ๒)[๙] ราชกิจจานุเบกษาเล่ม ๑๓๒/ตอนพิเศษ ๑๕๗ ง/หน้า ๙/๗ กรกฎาคม ๒๕๕๘[๑๐] ราชกิจจานุเบกษาเล่ม ๑๓๓/ตอนพิเศษ ๘๔ ง/หน้า ๒๕/๑๑ เมษายน ๒๕๕๙[๑๑] ราชกิจจานุเบกษาเล่ม ๑๓๓/ตอนพิเศษ ๑๕๓ ง/หน้า ๑๗/๗ กรกฎาคม ๒๕๕๙